open-index/open-wikipedia-markdown huggingface dataset:
Theodekteen käsikirjan yhteenveto

**Theodekteen käsikirjan yhteenveto** () oli Aristoteleen kirjoittama teos, joka käsitteli retoriikkaa. Se ei ole säilynyt nykyaikaan.

Teos tunnetaan muun muassa Diogenes Laertioksen Aristoteleen teosten luettelosta. Tämän mukaan teos oli yhden kirjan laajuinen. Hesykhios kuitenkin sanoo teoksen käsittäneen kolme kirjaa. Aristoteles itse viittaa siihen teoksensa *[[Retoriikka Aleksanterille]]* johdannossa nimellä *Theodektea* ja *[[Retoriikka (Aristoteles)|Retoriikassa]]* nimellä *Theodekteia*. Teoksen nimen *synagōgē* tarkoittaa sekä ”kokoelmaa” että ”yhteenvetoa”, tässä tapauksessa todennäköisemmin jälkimmäistä.

Sisällöltään teos on todennäköisesti ollut Aristoteleen ystäviin kuuluneen Theodekteen teoksen *Käsikirja* (, *Tekhnē*) yhteenveto. Rhodoksen gymnaasin kirjaston teosten luettelon mukaan Theodekteen teos käsitti neljä kirjaa. Aristoteleen tekemä yhteenveto on todennäköisesti kirjoitettu vuosien 343–342 jälkeen, jolloin Filippos II teki Aristoteleesta poikansa Aleksanterin opettajan, sillä retoriikkaa on kuulunut keskeisesti opetettuihin aineisiin. Aleksanterin kerrotaan myös osoittaneen kunnioitustaan Theodekteen kuvapatsaalle Faseliksessa, koska oli saanut tuntea tämän Aristoteleen kautta.

Aristoteleen kadonneiden teosten joukkoon kuuluu myös useita muita retoriikkaa käsittelevien käsikirjojen yhteenvetoja. Eräs toinen niistä joista tiedetään hieman enemmän oli nimeltään *[[Käsikirjojen yhteenveto]]*.

## Lähteet
Pikkumarmorimanteri

**Pikkumarmorimanteri** (*Triturus pygmaeus*) on salamanterilaji, jota tavataan Espanjassa ja Portugalissa. Pikkumarmorimanteri sopeutuu hyvin nykymaailmaan. Se elää metsälammissa, joissa, järvissä, puutarhoissa, ojissa, kanavissa ja avokaivannoissa. Lajia uhkaa kuitenkin ihmisen levittäytyminen. Kansainvälinen luonnonsuojeluliitto IUCN on luokitellut sen silmälläpidettäväksi lajiksi.

## Lähteet
Bob Gaudio

**Robert ”Bob” Gaudio** (s. 17. marraskuuta 1942 New York) on yhdysvaltalainen muusikko, lauluntekijä ja musiikkituottaja. Hänet tunnetaan erityisesti 1960- ja 1970-lukujen The Four Seasons -yhtyeestä, jonka hän perusti Frankie Vallin kanssa. Gaudio on valittu Songwriters Hall of Fameen ja The Four Seasonsin jäsenenä Rock and Roll Hall of Fameen.

## Elämä ja ura
Gaudio syntyi Bronxissa ja osoitti nuorella iällä lahjakkuutta pianonsoitossa. Hänen soitonopettajanaan toimi jazzpianisti Sal Mosca. Ensimmäisen yhtyeensä hän perusti teini-ikäisenä Bergenfieldissä New Jerseyssä. The Royal Teens -nimellä esiintyvät pojat nauhoittivat vuonna 1957 singlen ”Short Shots”, josta tuli seuraavan vuoden alussa hitti levy-yhtiö ABC-Paramountin uudelleenjulkaisemana. Kappale nousi parhaimmillaan Billboardin top 100 -listan viiden kärkeen. Yhtye lähti kiertueelle saman vuoden huhtikuussa ja julkaisi 1958–1959 lisää singlejä, joista monet olivat osaksi Gaudion säveltämiä ja sanoittamia. The Royal Teensin viimeiseksi listasijoitukseksi jäi 29. sija kappaleella ”Believe Me” marraskuussa 1959. Bob Gaudio jätti yhtyeen vuonna 1960.

Gaudio haki vuonna 1960 paikkaa Frankie Vallin johtamasta lauluyhtye The Four Loversista. Yhtyeen muut jäsenet – Valli, laulaja-kitaristi Tommy DeVito ja bassolaulaja Nick Massi – olivat huomattavasti teini-ikäistä Gaudiota vanhempia, mutta Gaudio hyväksyttiin kokoonpanoon. Yhtye muutti nimensä The Four Seasonsiksi ja teki tiivistä yhteistyötä philadelphialaisen tuottaja-lauluntekijä Bob Crewen kanssa. The Four Seasonsin vuoden 1961 ensisingle ”Bermuda” ei menestynyt, mutta jo seuraavana vuonna yhtye löi läpi Gaudion säveltämällä kappaleella ”Sherry”, joka nousi ykkössijalle *[[Billboard Hot 100]]* -listalla syyskuussa 1962. Lokakuussa yhtye julkaisi Gaudion ja Crewen yhdessä tekemän kappaleen ”Big Girls Don’t Cry”, joka myös nousi listan kärkeen. The Four Seasonsin kolmas listaykkönen oli Gaudion ja Crewen ”Walk like a Man” alkuvuodesta 1963.

The Four Seasonsin lisäksi Gaudio teki Bob Crewen kanssa kappaleita myös muille artisteille, muun muassa Jerry Butlerille ja The Shirellesille. Heidän The Four Seasonsille tekemiinsä hitteihin kuuluvat muun muassa ”Silence Is Golden”, ”Rag Doll” ja ”Bye, Bye, Baby (Baby, Goodbye)”. Valli nauhoitti heidän kappaleensa ”Can’t Take My Eyes off You” sooloartistina vuonna 1967. Lisäksi Gaudio teki vaimonsa Judy Parkerin kanssa yhtyeelle hittikappaleet ”Who Loves You” sekä 54 viikkoa *Billboardin* listalla pysyneen singlen ”December ’63 (Oh, What a Night)”.

Gaudio on tuottanut Neil Diamondille neljä albumia. Hänen Diamondille ja Barbra Streisandille kirjoittamansa duettokappale ”You Don’t Bring Me Flowers” oli ehdolla Grammy-palkinnon saajaksi. Diamond esiintyi *[[The Jazz Singer – tie tähtiin]]* -elokuvan pääosassa vuonna 1980 ja Gaudio toimi elokuvan musiikkiraidan tuottajana. Muita elokuvia, joihin Gaudio on säveltänyt tai tuottanut musiikkia, ovat muun muassa *[[Kauriinmetsästäjä]]* (1978), *[[Dirty Dancing – kuuma tanssi]]* (1987), *[[Mafiaveljet]]* (1990) ja *[[Mrs. Doubtfire – Isä sisäkkönä]]* (1993).

## Lähteet
Kerran viikossa

**Kerran viikossa** on  suomalainen, Teppo Airaksisen ohjaama sitcom-tyylinen televisiosarja. Se kuvattiin elävän yleisön edessä ja lähetettiin ulos klo 21 suorana lähetyksenä. 12-osainen sarja alkoi 7. helmikuuta 2013 ja päättyi 25. huhtikuuta 2013 Yle&nbsp;TV2&nbsp;-kanavalla. Sarjan vastaava käsikirjoittaja on Petja Peltomaa. Sarjan on tuottanut Yellow Film & TV Oy yhdessä Yle TV2:n kanssa.

Jokaisessa jaksossa vieraili tarjoilijana "Bar Kantiksessa" yksi tunnettu julkisuuden henkilö, jota voi ehdottaa ohjelman Facebook-sivulla. Tarjoilijana olivat Viivi Pumpanen, Aira Samulin, Mikael Jungner ja Jouni Hynynen. Satunnaisissa jaksoissa vieraili myös näyttelijä, joita olivat muun muassa Santtu Karvonen, Joonas Saartamo sekä Hannele Lauri.

## Juoni
Viisikymppinen tilintarkastaja Veli-Matti löytää avovaimonsa Marjutin vieraan miehen kanssa. Hetkeä myöhemmin "Vellu" tapaa elämänsä naisen, Sallan, joka on miltei 20 vuotta häntä nuorempi.

Suorana lähetyksenä yleisön läsnä ollessa esitettävässä tilannekomediassa seurataan Veli-Matin ja Sallan rakkaustarinaa. Pedanttisen tilintarkastajan ja impulsiivisen toimittajan suhteen uhkina ovat ikäeron ja luonnevikaisen ex-vaimon lisäksi Veli-Matin aikuinen poika Tomi, jolla ei ole aikomustakaan muuttaa kotoaan pois.

Soppaa on hämmentämässä myös Sallan paras ystävä Meri, joka on hurahtanut astrologiaan ja uskoo sokeasti kaikkeen sellaiseen, mitä ei voida tieteellisesti todistaa.

## Rooleissa

### Pääosissa

### Vierailijat

### Baarimikot
* Viivi Pumpanen
* Aira Samulin
* Mikael Jungner
* Jouni Hynynen
* Jarppi Leppälä
* Frederik
* Nasima Razmyar
* Lauri Tähkä
* Marko Kolehmainen
* Sedu Koskinen
* Joanna Kuvaja
* Petri Nygård

## Jaksot

## Lähteet
Rockilta

**Rockilta – Viihdetoimituksen ilta** on suomalainen koko illan televisio-ohjelma. TV1:n Viihdetoimituksen suorassa lähetyksessä kohtasivat suomalaisen rock-maailman huiput. Mukana oli myös ajankohtaisia ulkomaisia yhtyeitä musiikkivideoilla. Ohjelman tuottaja oli Uolevi Taskinen, sen ohjasivat Erkki Pohjanheimo ja Uolevi Taskinen. Heikki Harma oli kolmantena toimittajana ja juontajana. 

Suora lähetys oli Yle TV1:ssä 28.2.1981. *Viihdekatsauksen Kalevalanpäivä* -ohjelma ja *[[Yle Uutiset|Televisiouutiset]]* jakoivat rock-illan kahteen osaan. Ensimmäinen osa alkoi klo 18.45 ja toinen klo 21.00.

## Esiintyjät
### Osa 1
*Hanoi Rocks 
*Pelle Miljoona (Pelle, Tumppi Varonen, TB Widow, Rubberduck Jones, Ari Taskinen)
*Bluesounds (Ari Vaahtera, Zape Leppänen, Dave Lindholm)
*Hurriganes (Remu Aaltonen, Cisse Häkkinen, Albert Järvinen, vierailijana Pave Maijanen)
*Stray Cats (video)
*Boomtown Rats (video)
*Thin Lizzy (video)
*Delbert McClinton (video)
*Rockpile (video) 
*Joe Dolce (video) 

kesto 85’

### Osa 2
*Pekka Pohjola Group
*Taikuri Artas

kesto 21’43”

## Tekijät
*Heikki Harma, juontaja
*Mauno Kuusla, kuvaaja
*Kari Tamminen, musiikkitarkkailija/äänittäjä
*Aimo Pöyhönen, lavastaja
*Erkki Pohjanheimo, toimittaja-ohjaaja
*Uolevi Taskinen, toimittaja-ohjaaja

## Aiheesta muualla
* Sunny Notes Oy:n kotisivu

## Lähteet
Alppisalamanteri

**Alppisalamanteri** (*Salamandra atra*) on salamanterilaji, jota tavataan Alpeilla ja Dinaarisilla Alpeilla 400–2&nbsp;800 metrin korkeudessa. Sen tunnistaa yleisemmästä tulisalamanterista pienemmän kokonsa ja tasaisen tumman värityksensä perusteella.  Laji kasvaa 8–14&nbsp;cm pitkäksi ja voi saavuttaa 10 vuoden iän. Alppisalamanterit ovat ainutlaatuisia, koska ne elävät koko elämänsä maalla. 

Alppisalamanteri synnyttää 1–2 elävää poikasta kerrallaan. Kantoaika on 2–3 vuotta. Tällainen epätavallinen lisääntymistapa on sopeuma vuoristoalueiden epäsuotuisiin oloihin. Laji on yöaktiivinen ja sen näkee vain sadesäällä. Päivisin se piiloutuu kivien alle.

## Lähteet
Koripallon naisten SM-sarjakausi 1957

**Koripallon naisten SM-sarjakaudella 1957** Tampereen Pyrintö voitti seuran neljännen Suomen mestaruuden. Hopeaa voitti Helsingin Visa ja pronssia Porin Palloilijat. Sarjassa pelasi kahdeksan joukkuetta.
## Runkosarja

## Lähteet
*Basket.fi - tulos- & tilastoarkisto
Amerikanpääsky

**Amerikanpääsky** (*Petrochelidon pyrrhonota*) on pääskyjen heimoon kuuluva varpuslintu.

## Tuntomerkit
Amerikanpääsky on 13-14 senttimetriä pitkä. Sillä on punaruskeat posket, kurkku ja kaulansivut ja kermanvalkoinen otsa ja vaalea niska. Yläperä on oranssi ja siivet sekä pyrstö tummat. Selässä on epäselvää valkeaa viirutusta.

Amerikanpääskyn kutsuääni on varpusmainen *tsiev*.

## Levinneisyys
Amerikanpääskyjä pesii Pohjois- ja Väli-Amerikassa. Talvehtimisalueet sijaitsevat Etelä-Amerikan keskiosissa.

## Lähteet
Sørøya

**Sørøya** on saari Finnmarkin läänissä Pohjois-Norjassa. Saaren pinta-ala on 816&nbsp;km² ja se on Norjan neljänneksi suurin. Sørøya jakautuu Hasvikin sekä Hammerfestin kuntien kesken. Saaren etelä- ja itäpuolella sijaitsevat saaret Stjernøya, Seiland ja Kvaløya. Saaren korkein piste on Komagaksla (659 mmy). Saarella asuu 1092 henkilöä (2012).

## Lähteet
Haukiputaan suuralue

**Haukiputaan suuralue** on yksi Oulun kaupungin 23:sta suuralueesta. Se muodostettiin 1. tammikuuta 2013, kun Haukiputaan kunta lakkautettiin ja liitettiin osaksi Oulun kaupunkia. Suuralueen muodostaa lakkautetun Haukiputaan kunnan pohjoisosa ja se käsittää kolme kaupunginosaa. Suuralueella asuu noin 13&nbsp;000 ihmistä. Suuralue rajoittuu Kellon, Kiimingin, Ylikiimingin ja Yli-Iin suuralueisiin sekä Iin kuntaan.

## Kaupunginosat Haukiputaan suuralueella
* Haukipudas
* Jokikylä
* Martinniemi

## Lähteet

## Aiheesta muualla
Kellon suuralue

**Kellon suuralue** on Oulun kaupungin suuralue. Se muodostettiin 1. tammikuuta 2013, kun Haukiputaan kunta lakkautettiin ja liitettiin osaksi Oulun kaupunkia. Suuralueen muodostaa lakkautetun Haukiputaan kunnan eteläosa ja se käsittää kaksi kaupunginosaa. Suuralueella asuu noin 6&nbsp;000 ihmistä. Suuralue rajoittuu Haukiputaan, Pateniemen, Kaijonharjun, Korvensuoran, Jäälin ja Kiimingin suuralueisiin.

## Kaupunginosat Kellon suuralueella
* Kalimenkylä
* Kello

## Lähteet

## Aiheesta muualla
Test Drive

**Test Drive** on Distinctive Softwaren (DSI) aloittama ajopelisarja, jota on julkaissut aluksi Accolade. Myöhemmin sarjaa on julkaissut Eden Games.

## Videopelit
### Pääsarja

### Off-road-sarja

### Spin-road-sarja

## Aiheesta muualla
* Pelisarja MobyGamesissä
Visceral Games

**Visceral Games** (ent. **EA Redwood Shores**) oli videopelien kehittäjä ja Electronic Artsin tytäryhtiö. Vuonna 2017 Eletronic Arts ilmoitti sulkevansa pelistudion. Visceral kehitti ennen sulkemistaan *Ragtag*-nimistä projektia, joka olisi ollut uusi *Tähtien sota*&nbsp;-videopeli. Videopelin kehitys siirtyi EA Worldwide Studiosille, jota johtaa EA Vancouver. Yhtiön tunnetaan kriitikoiden ylistämästä *[[Dead Space (pelisarja)|Dead Space]]* -pelisarjasta.

## Pelit

## Lähteet

## Aiheesta muualla
* Profiili MobyGamesissä
Koripallon naisten SM-sarjakausi 1956

**Koripallon naisten SM-sarjakaudella 1956** Helsingin Visa voitti seuran ensimmäisen Suomen mestaruuden. Hopeaa voitti Tampereen Pyrintö ja pronssia Lahden Koripalloilijat. Sarjassa pelasi seitsemän joukkuetta.
## Runkosarja

## Lähteet
*Basket.fi - tulos- & tilastoarkisto
Arvid Karlsteen

**Arvid Karlsteen** (1647 Värmlanti, Ruotsi – 1718) oli ruotsalainen mitalitaiteilija. Hän oli Ruotsissa alan ensimmäinen ja johtava edustaja. Hän opiskeli Pariisissa ja Lontoossa ja omaksui tekniikassaan vaikutteita ystävältään, suomalaiselta taiteilijalta Elias Brenneriltä. Hän oli Ruotsin rahapajan johtaja vuodesta 1681 ja hänet aateloitiin 1692.

## Kirjallisuutta
*Alvar Renqvist, *Arvid Karlsteen: en medaljgravör och konstnär från Karlarnes tid : föredrag vid Numismatiska föreningens i Finland sammanträde den 8 december 1930*, Tekijä, 1931 – 27 s., 15 kuvaliitettä
*Stig Stenström, *Arvid Karlsteen. Hans liv och verk*, Gumpert, 1944 – Nordisk numismatisk Årsskrift, 371 s. (diss.)

## Lähteet

## Aiheesta muualla
*Wikisource
*Arvid Karlsteen, Svenskt biografiskt handlexikon (1906)
Mosambikinvirta

**Mosambikinvirta** on  Mosambikin ja Madagaskarin välissä virtaava lämmin merivirta. Sen lämpötila johtuu siitä että se virtaa päiväntasaajalta etelään noin 3 solmun (noin 5,5 km/h) vaudilla. Lämmön vuoksi planktonia on vähän minkä vuoksi vesi on siinä kirkasta. 

Mosambikinvirta saa alkunsa kun pasaatituuli painaa Intian eteläpuolella kulkevaa päiväntasaajan eteläistä merivirtaa kohti Afrikkaa ja se alkaa maapallon pyörimisliikkestä johtuen virtaamaan mannerjalustaa pitkin etelään päin. Pieni osa vedestä kulkee Madagaskarin itäpuolelta, mutta loput kulkevat sen Afrikkamantereen ja Madagaskarin välistä. Madagaskarin eteläpuolella ne molemmat yhdistyvät Agulhasinvirtaan. Mosambikinvirran vaikutuksen vuosi Madagaskarin länsipuolella on 6–8 kuukautta kestävä kuiva kausi.

## Lähteet

## Aiheesta muualla
* 
*
Hugo Karma

**Hugo Harald Karma** (vuoteen 1940 **Bärlund**; 25. kesäkuuta 1895 Tampere – 14. huhtikuuta 1960 Helsinki) oli suomalainen farmakognosian tutkija. Hän oli lääkintöhallituksen apteekkineuvos 1929–1933, toimi apteekkarina Hakaniemen apteekissa Helsingissä 1933–1948, ja vuodesta 1941 hän oli Helsingin yliopiston ylimääräinen professori. Hän julkaisi tutkimuksia kasvirohdoksista.

## Julkaisuja
* *Permeabilitätsstudien an Epidermiszellen von Rhoeo discolor.* Societas pro fauna et flora Fennica, 1929. Acta botanica Fennica, 5. 
* Collander, Runar – Bärlund, Hugo: *Permeabilitätsstudien an Chara ceratophylla 2: Die Permeabilität für Nichtelektrolyte*. Societas pro fauna et flora fennica, 1933. Acta botanica Fennica, 11. 
* *Walter Johan Karsten: Juhlajulkaisu = Festpublikation 1943*. Toimittaneet Hugo Karma ja Kalervo Harjula. Suomen apteekkariyhdistys, 1943.
* *Suomen farmakopean rohdosten kuvat*. Tekijä, 1945.
* *Suomen farmakopean rohdosten anatomia*. Tekijä, 1947.
* Karma, Hugo – Hobin, Nils: *Suomen farmakopean rohdokset: farmakognosian oppikirja farmasianoppilaille farmaseuttitutkintoa varten*. Tekijät, 1950

## Lähteet

## Aiheesta muualla
*Hugo Karma.  Apteekkimuseo.
Imagine Dragons

**Imagine Dragons** on yhdysvaltalainen vaihtoehtorock-yhtye, joka perustettiin Las Vegasissa, Nevadassa vuonna 2008. Yhtye on julkaissut yhdeksän EP:tä ja seitsemän studioalbumia. 

Yhtyeen esikoisalbumi *Night Visions* äänitettiin kesällä 2012 ja julkaistiin 4. syyskuuta 2012. Se oli korkeimmillaan toisena Billboard 200 -listalla.
Ensimmäisellä viikolla albumia myytiin yli 83&nbsp;000 kappaletta. Albumi sijoittui ykkössijalle Billboard Alternative -ja rock-albumilistoilla. *Night Visions* sai RIAA:lta kulta-albumin vuoden 2013 alussa. Sillä on ollut kaksi top 40 -singleä Yhdysvalloissa, Britanniassa, Kanadassa ja Ruotsissa. Toinen albumi *[[Smoke + Mirrors]]* julkaistiin 17. helmikuuta 2015 ja saavutti ensimmäisen sijan Billboard 200-listalla. Yhtye on voittanut useita palkintoja, mukaan lukien Grammyn parhaasta rock-esityksestä sekä useita Billboard-listasijoituksia.

Yhtye on esiintynyt Suomessa kolmesti: 14.7.2013 ja 14.7.2017 Ilosaarirock-festivaalilla sekä 27.1.2016 Hartwall Arenalla.

Imagine Dragonsin tunnetuimpia kappaleita ovat muun muassa ”Radioactive”, ”Demons" , ”On Top Of The World”, "Believer" ja ”Enemy”.

## Jäsenet
; Nykyiset jäsenet
* Daniel "Dan" Reynolds - laulu, rummut (2008–)
* Ben McKee - basso, taustalaulu (2009–)
* Daniel Wayne Sermon - kitara, mandoliini, taustalaulu (2009–)

; Entiset jäsenet
* Daniel Platzman - rummut, alttoviulu, taustalaulu (2011–2024)
* Andrew Tolman - rummut, taustalaulu (2008–2011)
* Brittany Tolman - piano, taustalaulu (2009–2011)
* Theresa Flaminio - piano, taustalaulu (2011–2012)
* Dave Lemke - basso, taustalaulu (2008–2009)
* Aurora Florence - piano, taustalaulu (2008)
* Andrew Beck - kitara, taustalaulu (2008)

; Kiertueilla mukana olleet jäsenet
* Ryan Walker - kosketinsoittimet, kitara, mandoliini, taustalaulu, tamburiini (2011–2015)
* William F Wells - kosketinsoittimet, kitara, taustalaulu (2015–)

### Aikajana

## Diskografia
 
### Studioalbumit
* *[[Night Visions (albumi)|Night Visions]]* (2012)
* *[[Smoke + Mirrors]]* (2015)
* *[[Evolve]]* (2017)
* *[[Origins]]* (2018)
* *[[Mercury - Act 1]]* (2021)
* *[[Mercury - Act 2]]* (2022)
* *[[Loom (albumi)|Loom ]]* (2024)

### EP:t
**Speak to Me* (2008)
**Imagine Dragons* (2009)
**Hell and Silence* (2010)
**It's Time* (2011)
**Continued Silence* (2012)
**Hear Me* (2012)
**The Archive* (2013)
**iTunes Session* (2013)
**Shots* (2015)
**Live at AllSaints Studios* (2017)

### Singlet
*”It’s Time” (2012)
*”Hear Me” (2012)
*”On Top of the World” (2012)
*”Radioactive” (2012)
*”Monster” (2013)
*”Demons” (2013)
*”Battle Cry” (2014)
*”Warriors” (2014)
*”I Bet My Life” (2014)
*”Gold” (2014)
*”Shots” (2015)
*”Roots” (2015)
*”I Was Me” (2015)
*”Not Today” (2016)

*”Levitate” (2016)
*”Believer” (2017)
*”Thunder” (2017)
*”Whatever It Takes” (2017)
*"Walking The Wire" (2017)
*”Next To Me” (2018)
*”Natural” (2018)
*"Zero" (2018)
*"Machine" (2018)
*"Bad Liar" (2018)
*"Birds" (2019)
*"Follow You" (2021)
*"Cutthroat" (2021)	
*"Wrecked" (2021)
*"Monday" (2021)

## Lähteet

## Aiheesta muualla
Vittikko

**Vittikko** on Sallan kylä Keminniemellä. Kylästä on matkaa kirkonkylälle Sallaan noin 25 kilometriä. Kylä on tyypillinen jälleenasutuskylä. Kylän talot sijaitsevat toisistaan erillään. Väestö on voimakkaasti pienentynyt viime vuosikymmeninä. Kylässä on silti asutusta ympäri vuoden. Kylän koulu lakkautettiin vuonna 1985. Koulu on kuitenkin käytössä ja kunnostettu vuosikymmenten laiminlyönnin jälkeen.

Vuonna 2017 kylässä on noin 12 asukasta.

## Lähteet
Katajanokan upseerikerho

**Katajanokan upseerikerho ry** on suomalainen valtakunnallinen upseerikerho.

Kerho johtaa Katajanokan Kasinolla tapahtuvaa kerho- ja muuta maanpuolustusaatteellista toimintaa. Rakennuksena Katajanokan Kasino täytti 100 vuotta 2013.

Aatteellisena, yleishyödyllisenä yhdistyksenä kerho tarjoaa upseeriperinteitä vaalien upseeristolle tilaisuuksia kokoontumiseen ja yhdessäoloon sekä kehittää ja ylläpitää jäsenistönsä yhteenkuuluvuutta sekä maanpuolustus- ja upseerihenkeä. Lisäksi kerho tarjoaa tilojaan muuhun maanpuolustusaatteelliseen toimintaan.

Kerhon perustajajäseniä ovat: Upseeri­liitto ry, Suomen Reservi­upseeri­liitto ry ja Helsingin Reservi­upseeri­piiri ry. Kerhon puheenjohtajana toimii vuorotellen Upseeriliiton, Suomen Reserviupseeriliiton ja Helsingin Reserviupseeripiirin puheenjohtaja. Vuorottelu jakautuu siten, että Upseeriliitolla on puheenjohtajuus joka toinen vuosi ja reserviupseereilla vuorotellen joka toinen vuosi.

Ravintolatoimintaa Katajanokan Kasinolla harjoittaa Royal Ravintolat Oy, jonka kautta tilat varataan.

## Lähteet
Anquan Boldin

**Anquan Kenmile Boldin** (s. 3. lokakuuta 1980 Pahokee, Florida) on yhdysvaltalainen entinen amerikkalaisen jalkapallon ammattilainen. Boldin pelasi 14 kautta NFL-liigassa edustaen neljää eri seuraa. Pelipaikaltaan hän oli laitahyökkääjä. Hänet valittiin urallaan kolmesti NFL:n tähdistöotteluun Pro Bowliin.

## Ura

Arizona Cardinals varasi Floridan osavaltionyliopiston joukkueessa yliopistojalkapalloa pelanneen Boldinin NFL:n vuoden 2003 varaustilaisuudessa, tilaisuuden toisella kierroksella. Hän pelasi Cardinalsissa seitsemän kauden ajan yhdessä toisen tähtilaitahyökkääjän Larry Fitzgeraldin kanssa, kunnes siirtyi ennen kauden 2010 alkua Baltimore Ravensiin.

Boldin pelasi Ravensissä kolme kautta, joiden aikana hän voitti Super Bowlin vuonna 2013. Boldin pelasi tämän jälkeen San Francisco 49ersissa kolme kautta ja Detroit Lionsissa kauden. Hänellä oli kaudeksi 2017 jo sopimus Buffalo Billsin kanssa, mutta hän päätti lopettaa uransa.

## Lähteet
Justin Tucker

**Justin Paul Tucker** (s. 21. marraskuuta 1989 Houston, Texas) on yhdysvaltalainen amerikkalaisen jalkapallon pelaaja, pelipaikaltaan potkaisija. Hän pelaa tällä hetkellä NFL-liigan Baltimore Ravensissa.

Texasin yliopistossa yliopistojalkapalloa pelannutta Tuckeria ei varattu NFL:n varaustilaisuudessa. Hän teki vapaana pelaajana sopimuksen Baltimore Ravensin kanssa toukokuussa 2012, ja voitti harjoituskaudella aloittajan paikan edelliseltä potkaisijalta Billy Cundiffilta.

## Lähteet
Vieno Eklund

**Vieno Rauha Eklund** (o.s. **Varis**, 4. toukokuuta 1920 Pyhäjärvi Vpl – 29. joulukuuta 2012 Tampere) oli suomalainen kansanedustaja. Hän toimi Suomen Maaseudun Puolueen kansanedustajana silloisesta Hämeen läänin pohjoisesta vaalipiiristä yhden vaalikauden 1983–1987.

Vieno Eklund oli kotoisin maanviljelijäperheestä Karjalan kannakselta, mutta lähti sotien jälkeen opiskelemaan Kuopion teknilliseen kouluun. Hänet valittiin eduskuntaan vuoden 1983 vaaleissa ainoana SMP:n edustajana Hämeen läänin pohjoisesta vaalipiiristä, mutta hän jätti eduskunnan jo seuraavissa, vuoden 1987 vaaleissa. Eduskuntakaudellaan Eklund kuului sosiaalivaliokuntaan, talousvaliokuntaan ja valtiovarainvaliokuntaan. Lisäksi hän oli Tampereen kaupunginvaltuuston jäsen vuosina 1985–1992 ja varajäsen vuosina 1993–1996 sekä toimi SMP:n Pohjois-Hämeen piirin sihteerinä ja Kehittyvän Suomen Naiset -yhdistyksen toiminnanjohtajana. Presidentin valitsijamiehenä Eklund oli vuoden 1978 vaalissa. 

Vieno Eklundin puoliso vuodesta 1943 oli rakennusmestari Bror Eklund.

## Lähteet

## Aiheesta muualla
*
Showgirl (Kylie Minoguen albumi)

**Showgirl** on Kylie Minoguen livealbumi, joka julkaistiin joulukuussa 2005. Albumi sisältää kahdeksan kappaletta, jotka on nauhoitettu Lontoossa vuonna 2005.

## Kappaleet
#
#
#
#
#
#
#
#

## Aiheesta muualla
*Kylie Minoguen virallinen sivusto
Sovasjärvi

**Sovasjärvi** on järvi Vivungissa, Kiirunan kunnassa, Norrbottenin läänissä, Ruotsin Lapissa. Järven pinta-ala on 1,34 neliökilometriä ja se sijaitsee 313 metriä merenpinnan yläpuolella. Sovasjärvi kuuluu Tornionjoen vesistöön.

## Lähteet
*VISS - VattenInformationsSystem för Sverige
Mårten Svartström

**Mårten Svartström** on suomalainen radio- ja televisiotuottaja, -juontaja ja -toimittaja.

Svartström on juontanut muun muassa Yle Fem -kanavan aamuohjelma Min Morgonia, sen seuraajaa keskusteluohjelmaa Efter Nio ja Radio Vegan suosittua musiikkiohjelmaa Hitmeniä. Svartström toimi 2011-2013 Svenska Ylen musiikkiohjelmien päällikkönä.
Sovasjoki

**Sovasjoki** on joki Sodankylässä, Lapin maakunnan keskiosassa. Pohjoisesta laskeva Sovasjoki on Sattasjoen suurin sivujoki, länsilounaasta laskevan Saittajoen ohella. Kemijoen vesistöön kuuluvan Sovasjoen pituus on 36,6 kilometriä.

## Lähteet
Kalaja (Reisjärvi)

**Iso-Kalaja** (myös **Kalaja** tai **Kalajankylä**) on Reisjärven kylä. Kylä on saanut nimensä 1860-luvulla kuivatun, sitä ennen hyvin kalaisan Kalajanjärven (myös "Kalajärvi") mukaan. Kylään voidaan laskea kuuluvaksi myös Köyhänperän ja Jäppiperän asutukset.

Kalajan kylällä on vuonna 1916 perustettu Kalajan ala-asteen koulu. Se on 1–6-luokkainen, kolmiopettajainen koulu, jossa oli 43 oppilasta vuonna 2013. Kylällä on myös Museoviraston suojelema, vuonna 1918 rakennettu työväentalo.

## Historia
Ensimmäiset tunnetut asukkaat saapuivat Kalajanjärven rantamaisemiin 1550-luvun alkupuoliskolla. Nimet Köyhäinperä ja Köyhäinjärvi mainitaan Pohjois-Pohjanmaan historiassa viittaamassa seudun varattomuuteen. Uudisasukkaat Lauri Loustinen sekä Antti ja Lauri Lukkinen (tai Lokkinen) asuttivat pieniä tilojaan Köyhänjärven rannoilla vuoden 1566 tienoilla. Tilat olivat jo silloin liian pieniä, ja niitä yritettiin yhdistää ilman menestystä. Tilojen autioitumisen jälkeen "Köyhä"-nimi sai alkunsa alueeseen viitaten.

Juho Laurinpoika Jäppinen asutti nykyistä Maliniemen seutua ja perusti Jäppilän tilan vuonna 1605. Tilan neva- ja metsäpalstat sijaitsivat nykyisen Jäppiperän alueilla, ja nimet Jäppiperä ja Jäppineva saivat alkunsa.

## Lähteet

## Aiheesta muualla
*Kalajan kylän sivusto
Staroje Šaigovo

**Staroje Šaigovo** (, mokšaksi Сире Шяйгав) on kylä ja Staroje Šaigovon kunnallispiirin hallintokeskus Mordvan tasavallan keskiosassa Venäjällä. Kylä sijaitsee maanteitse noin 58 kilometriä Mordvan pääkaupungista Saranskista luoteeseen. Kylässä asui vuoden 2010 väestönlaskennan mukaan 5 185 henkeä ja koko kunnallispiirissä oli 14 071 asukasta. Enemmistö asukkaista on perinteisesti ollut mokšankielisiä.

## Staraja Terizmorga
Vain runsas 5 kilometriä kaakkoon Staroje Šaigovon piirin keskuskylästä sijaitsee melko tunnettu kylä, 2000-luvun alkuvuosina valtionjohdon ohjauksella mokšalaiseksi mallikyläksi uudistettu *Staraja Terizmorga* (, mokšaksi Сире Теризморга). Vuoden 2007 suomalais-ugrilaisten kansojen kulttuurifestivaalin "Šumbrat, Fenno-Ugria!" ("Tervehdys, suomalais-ugrilaiset!") aikana siellä avattiin Mokšalaisen kansallisen kulttuurin keskus. Kylässä vierailivat tällöin niin presidentit Vladimir Putin ja Tarja Halonen kuin Unkarin pääministeri Ferenc Gyurcsanykin.

## Lähteet

## Aiheesta muualla
* Putin järjestää Haloselle suomalais-ugrilaiset pidot (19.7.2007)  (hs.fi)
* Uutiset, 18.7.2007: Presidentti Halonen tutustui suomalais-ugrilaisiin kansoihin Mordvassa Venäjällä  (presidentti.fi)
* O Mordovi - Starošaigovski raion  (e-mordovia.ru)
* Starošaigovski raion  (narod.ru)
* Respublika Mordovija - Starošaigovski raion   (msu-russia.ru)
* Общая характеристика Старошайговского района   (mrsu.ru)
Diabat

**Diabat** on kylä Essaouiran kunnassa Essaouiran provinssissa Marrakech-Tensift-Al Haouzin hallintoalueella Marokossa. Kylä sijaitsee Oued Ksob -joen eteläpuolella noin neljän kilometrin päässä Essaouiran keskustasta etelään. Kylästä kulkee linja-autoja Essaouiran medinan Bab Marrakech -portille.

Diabatin moskeija rakennettiin 1700-luvun lopulla hallinneen sulttaani Muhammad III:n valtakaudella. Moskeijaan on vain yksi ovi turvallisuussyistä, sillä meren läheisen sijainnin vuoksi Diabatin edustan merenlahdella oli taisteluita sulttaanin joukkojen ja merirosvojen välillä. Aikoinaan kylä oli hippien suosiossa. Nykyisin kylän länsipuolella on aidattu lomakeskus, johon kuuluu tasokkaita huviloita ja hotelleja. Lisäksi lomakeskuksella on eteläafrikkalaisen golfaajan Gary Playerin suunnittelema golfkenttä.

## Lähteet
Boyce

**Boyce** on muun muassa seuraavien henkilöiden sukunimi:

* Cameron Boyce (1999–2019), yhdysvaltalainen näyttelijä ja tanssija
* Darryl Boyce (s. 1984), kanadalainen jääkiekkoilija
* Emmerson Boyce (s. 1979), englantilais-barbadoslainen jalkapalloilija
* Jeremy Boyce-Rotevall (s. 1993), ruotsalainen jääkiekkoilija
* Joanna Mary Boyce (1831–1861), englantilainen taidemaalari
* Philip Boyce (s. 1940), irlantilainen katolinen piispa
* Walter Boyce (s. 1946), kanadalainen ralliautoilija
* William Boyce (1711–1779), englantilainen säveltäjä ja urkuri.
Paolo Conte

**Paolo Conte** (s. 1937 Asti) on italialainen laulaja-lauluntekijä. Hänen omintakeisessa tyylissään on muun muassa jazzvaikutteita.

Conten nuorempi veli Giorgio Conte on itsekin tunnettu lauluntekijä. Veljekset aloittivat pianonsoiton varhaisella iällä. Paolo kouluttautui isänsä jalanjäljissä juristiksi ja harjoitti ammattiaan yli kolmekymppiseksi samalla, kun soitti vibrafonia useissa jazzyhtyeissä. Hän julkaisi ensimmäisen levytyksensä vuonna 1962 ja ensimmäisen sooloalbuminsa 1974. Hänen hitteihinsä lukeutuvat "Genova per noi", "Onda su onda" ja "Azzurro". Hän on säveltänyt kappaleita yhteistyössä sanoittajien, kuten Vito Pallavicinin, Giorgio Calabresen ja Giorgio Conten kanssa. Niitä ovat esittäneet Conten itsensä lisäksi muiden muassa Adriano Celentano, Caterina Caselli, Patty Pravo, Enzo Jannacci ja Bruno Lauzi.

Conte teki soolourallaan läpimurron kolmannella albumilla *Un gelato al limon* (1979). Sitä seurasi muun muassa *Paris Milonga* (1981). Conte on Italian tasavallan ansioritarikunnan suurristin ritari ja Ordre des Arts et des Lettres'n ritari.

## Lähteet

## Aiheesta muualla
Moran

**Moran** tai **Morán** on muun muassa seuraavien henkilöiden sukunimi:

* Brad Moran (s. 1979), kanadalainen jääkiekkoilija
* Caitlin Moran (s. 1975), brittiläinen kriitikko, kirjailija ja feministi
* Crissy Moran (s. 1975), yhdysvaltalainen pornonäyttelijä
* Dylan Moran (s. 1971), irlantilainen koomikko, käsikirjoittaja ja näyttelijä
* Erin Moran (1960–2017), yhdysvaltalainen näyttelijä
* George Moran, *Bugs Moran* (1893–1957), yhdysvaltalainen gangsteri ja kieltolain aikainen salakuljettaja
* Jerry Moran (s. 1954), yhdysvaltalainen republikaanipoliitikko
* Kevin Moran (s. 1956), irlantilainen jalkapalloilija
* Miguel Angel Morán Aquino (s. 1955), elsalvadorilainen katolinen piispa
* Paddy Moran (1877–1966), kanadalainen jääkiekkoilija
* Pauline Moran (s. 1947), brittiläinen näyttelijä
* Pedro Morán (s. 1990), paraguaylainen beachfutispelaaja
* Peter Antony Moran (s. 1935), brittiläinen katolinen piispa
* Robert Moran (s. 1937), yhdysvaltalainen säveltäjä
* Tony Moran, yhdysvaltalainen miksaaja, tuottaja ja DJ.

## Kuvitteellisia henkilöitä

* Summer Moran, Clive Cusslerin Dirk Pitt -kirjoissa
Sovajoki

**Sovajoki** () on joki Suomen Neuvostoliitolle luovuttamalla Sallan alueella. Joki laskee 6 kilometriä pitkästä Sovajärvestä Paanajärven länsipäähän.

## Lähteet
Hämeen nopein

**Hämeen nopein** on Kari Peitsamon Skootterin albumi vuodelta 1988. Albumin kaikki kappaleet ovat Kari Peitsamon säveltämiä ja sanoittamia.

## Kappaleet
### A-puoli
# 
# 
# 
# 
# 
# 
### B-puoli
# 
# 
# 
# 
# 

## Lähteet
Karl Vitalis Karnell

**Karl Vitalis Karnell** (1862–1921) oli ruotsalainen pappi, Karesuandon kirkkoherra vuosina 1901–1915. Hän oli samaan aikaan myös kansakouluntarkastaja vuosina 1904–1916 ja 1919–1921 sekä välillä paimentolaiskoulun tarkastaja 1916–1919. Hän oli aikanaan Ruotsin pohjoisten suomalaisten ja saamelaisten olojen tuntija.

Karnell oli ensimmäinen saamelaiskoulujen tarkastaja, ja hän puolusti heidän erillisopetustaan, jotta omaleimaisuus säilyisi.

## Lähteet
Damat Hasan pašša

**Morali Damat Hasan pašša** (n. 1658, ehkä 1655 Trípoli, Morea – 1713 Şanlıurfa, Anatolia, Turkki) oli Osmanien valtakunnan suurvisiiri 18. marraskuuta 1703 – 28. syyskuuta 1704.

Morali Hasan oli taustaltaan kreikkalaissukuinen. Hän kääntyi islamin uskoon jo nuorena. Hän toimi Osmanien hovin asemestarina ja yleni suurvisiiriksi 1704 seuraten venäläissyntyistä Kavanoz Ahmed paššaa.

Hänen puolisonsa oli sulttaani Mehmed IV:n tytär Hatice Sultan. Avioituessaan hänen nimeensä liitettiin *[[Damat]]*, joka tarkoittaa sulttaanin vävyä.

Damat Hasan tuki kapinallisia, jotka olivat suistaneet sulttaani Mustafa II:n vallasta elokuussa 1703 ja hillitsi vanhalle vallalle myötämielisen liikkeen johtohahmoja.

## Lähteet
Damat

**Damat** (, , "vävy") oli Osmanien valtakunnassa käytetty arvonimi sulttaanin sukuun ja hoviin avioliiton kautta liitetyille miehille. Arvonimi liitettiin kiinteästi entiseen nimeen samoin kuin herraa tai ylimystä tarkoittavat pašša ja agha. Käytäntö alkoi 1500-luvulla, kun sulttaanien tyttäriä alettiin naittamaan korkea-arvoisille virkamiehille ja sotilaille.

Häät, joissa sulttaanin tytär naitettiin, olivat suuret ja ylelliset. Niitä pidettiin merkittävinä yläluokan sosiaalisina tapahtumina ja niistä kirjoitettiin tarkka kuvaus palatsin arkistoihin. Myös useat länsimaiset diplomaatit ja hovin vieraat ovat kuvanneet osmanien kuninkaallisia häämenoja loisteliaiksi. 

Damatin asemaan sisältyi etuja, kuten suuret myötäjäiset, jotka esimerkiksi Suleiman Suuren aikana olivat 100&nbsp;000 dukaattia. Asemaan sisältyi myös merkittäviä velvoituksia ja haittoja, sillä yleensä kuninkaalliseksi vävyksi valittu joutui eroamaan aiemmista vaimoistaan, eikä voinut ottaa enää uutta vaimoa kuninkaallisen puolison elinaikana. Osmaniprinsessat olivat usein vaateliaita ja monien Damatien kerrotaan valittaneen joutuneensa vaimojensa orjiksi avioliiton aikana. Osmanihovi pyrki myös rajoittamaan avioliiton mukanaan tuomaa vaikutusvaltaa ja Damatit lähetettiin usein provinsseihin kuvernööreiksi, jotta heillä ei olisi ollut päätösvaltaa kuninkaallisen neuvoston ja hovin asioissa. Aluksi avioliitosta syntyneiltä poikalapsilta kiellettiin julkiset virat näiden tultua aikuisiksi, mutta myöhemmin poikalapset jouduttiin yleensä luovuttamaan pois heti syntymän jälkeen, kun vain tyttäret saatiin pitää. 

Osa osmanien valtakunnan suurvisiireistä naivat sulttaanin tyttären ja saivat lisänimen Damat. Heihin lukeutuivat esimerkiksi:

* Damat Rüstem pašša, suurvisiirinä 1544–1553, 1555–1561
* Damat Hasan pašša, 1703–1704
* Çorlulu Damat Ali pašša, 1706–1710 
* Nevşehirli Damat İbrahim pašša, 1718–1730
* Damat Ferid pašša, 1919–1920

## Lähteet

## Aiheesta muualla
Love Connection

**Love Connection** oli vuonna 2013 toteutettu suomalainen tositelevisio-ohjelma, jossa Yhdysvalloissa asuvat suomensukuiset poikamiehet etsivät rakkautta ja juuriaan Suomesta. Ohjelma oli kuvattu osittain Yhdysvalloissa ja osittain Suomessa.

Ohjelmassa oli alkuvaiheessa mukana viisi miestä, joista kolme eniten yhteydenottoja saanutta valittiin lopulliseen ohjelmaan. Kesällä 2013 miehet saapuivat Suomeen tapaamaan morsianehdokkaita. Juontajana ja henkilökohtaisena avustana poikamiehille toimi Nuutti Takkinen.

12-osainen ohjelma alkoi Yle TV2:ssa 21. lokakuuta 2013.

## Ensimmäinen tuotantokausi
### Henkilöt

### Jaksot

## Lähteet

## Aiheesta muualla
* Love Connection Ylen sivuilla 
* Love Connection Facebook-sivut
Liukuvärjäys

**Liukuvärjäys** on kankaan asteittain tummenevaa ja vaalenevaa värjäystä. 

## Aiheesta muualla

*Liukuvärillä elämää kankaaseen.  Esimerkki liukuvärjätystä matonkuteesta tehdystä korusta Yle Olotilan Nappituntumaa-blogissa.
* How to Do Ombre or Gradient Tie Dyeing Howcast
Kadmiumkloridi

**Kadmiumkloridi** (CdCl2) on kadmium- ja kloridi-ionien muodostama epäorgaaninen ioniyhdiste. Yhdistettä käytetään muun muassa muiden kadmiumyhdisteiden valmistukseen.

## Ominaisuudet
Kadmiumkloridi on huoneenlämpötilassa valkoista tai väritöntä kiteistä ainetta. Yhdiste liukenee hyvin veteen ja lisäksi etanoliin ja asetoniin. Kidevedettömän kadmiumkloridin lisäksi siitä tunnetaan useita kidevedellisiä muotoja, esimerkiksi monohydraatti (CdCl2·H2O), dihydraatti (CdCl2·2H2O), hemipentahydraatti (CdCl2·2,5H2O), tetrahydraatti (CdCl2·4H2O) ja pentahydraatti (CdCl2·5H2O). 

Kadmiumkloridin kiderakenne on kerroksittainen. Kadmiumkloridin kiderakenne on kuutiollinen tiivispakkaus ja kadmiumkationit sijaitsevat oktaedrisissä aukoissa kloridi-ionien muodostamien kerrosten välissä.

## Valmistus ja käyttö
Kidevedetöntä kadmiumkloridia voidaan valmistaa sulan kadmiummetallin ja kloorin välisellä reaktiolla 600&nbsp;°C:n lämpötilassa tai kuivan vetykloridikaasun ja kadmiummetallin välisellä reaktiolla. Muita tapoja valmistaa yhdistettä ovat kadmiumoksidin, kadmiumhydroksidin tai kadmiumkarbonaatin liuotus laimeaan suolahappoon ja veden haihduttaminen pois.
:Cd + Cl2 → CdCl2
:Cd + 2 HCl → CdCl2 + H2
:CdO + 2 HCl → CdCl2 + H2O

Kadmiumkloridin liuoksia käytetään metallien sähkökemialliseen päällystämiseen. Muita käyttökohteita ovat kadmiumia sisältävien väriaineiden valmistus, apuaineena valokuvauksessa ja laboratorioreagenssina, voiteluaineena, erikoispeilien valmistukseen ja muiden kadmiumyhdisteiden tuotantoon. Kadmiumkloridin käyttö sovelluksissa on vähentynyt.

## Turvallisuus
Kadmiumkloridi ärsyttää hengitysteitä aiheuttaen yskää ja hengenahdistusta. Se ärsyttää myös ihoa ja silmiä aiheuttaen punoitusta ja kirvelyä. Kadmiumkloridin on todettu olevan karsinogeeninen yhdiste.

## Lähteet
Timir Pinegin

**Timir Aleksejevitš Pinegin** (; 12. kesäkuuta 1927 Moskova – 31. tammikuuta 2013) oli Neuvostoliittoa edustanut purjehtija. Hän sai Neuvostoliiton ansioituneen valmentajan arvonimen.

Pinegin kilpaili viisissä perättäisissä kesäolympialaisissa vuosina 1956–1972. Vuoden 1960 kesäolympialaisissa Roomassa hän voitti kultaa star-luokassa *Tornadolla*.

## Lähteet
Huell Howser

**Huell Burnley Howser** (18. lokakuuta 1945 Gallatin, Tennessee &ndash; 7. tammikuuta 2013 Palm Springs, Kalifornia) oli yhdysvaltalainen televisiojuontaja. Hänen tunnetuin ohjelmansa oli KCET:n esittämä, Kaliforniassa sijaitsevia kohteita esittelevä matkailuohjelma *California's Gold*. Ohjelmaa tehtiin 18 tuotantokauden ja 443 jakson verran vuoteen 2012 asti. 

## Lähteet

## Aiheesta muualla
* 
*
Nationalligaen

**Nationalligaen** () on amerikkalaisen jalkapallon korkein sarjataso Tanskassa. Sarjaa on pelattu vuodesta 1988 lähtien, ja sarjan mestaruusottelua on kutsuttu vuodesta 1989 nimellä Mermaid Bowl.

## Joukkueet kaudella 2023
Seuraavat joukkueet osallistuivat sarjaan kaudella 2023:

* Aalborg 89ers, Aalborg
* Aarhus Tigers, Aarhus
* Copenhagen Towers, Kööpenhamina
* Søllerød Gold Diggers, Rudersdal
* Triangle Razorbacks, Vejle

## Mestarit
Seuraavat joukkueet ovat voittaneet Merenneito-maljan:

* 1988: Copenhagen Vikings
* 1989: Copenhagen Vikings
* 1990: Herning Hawks
* 1991: Aarhus Tigers
* 1992: Copenhagen Towers
* 1993: Copenhagen Towers
* 1994: Copenhagen Towers
* 1995: Copenhagen Towers
* 1996: Roskilde Kings
* 1997: Roskilde Kings
* 1998: Aarhus Tigers

* 1999: Aarhus Tigers
* 2000: Aarhus Tigers
* 2001: Roskilde Kings
* 2002: Avedøre Monarchs
* 2003: Avedøre Monarchs
* 2004: Avedøre Monarchs
* 2005: Roskilde Kings
* 2006: Triangle Razorbacks
* 2007: Triangle Razorbacks
* 2008: Søllerød Gold Diggers
* 2009: Søllerød Gold Diggers

* 2010: Triangle Razorbacks
* 2011: Triangle Razorbacks
* 2012: Triangle Razorbacks
* 2013: Copenhagen Towers
* 2014: Copenhagen Towers
* 2015: Triangle Razorbacks
* 2016: Triangle Razorbacks
* 2017: Copenhagen Towers
* 2018: Copenhagen Towers
* 2019: Triangle Razorbacks
* 2020: *Ei pelattu*

* 2021: Copenhagen Towers
* 2022: Copenhagen Towers
* 2023: Copenhagen Towers

## Lähteet
Nina Halme

**Nina Halme** (s. 25. tammikuuta 1990 Kouvola) on suomalainen uransa lopettanut alppihiihtäjä. Hän edusti Kouvolan Hiihtoseuraa ja hänen valmentajanaan toimi Kari Halme.

Halme on saavuttanut urallaan viisi yleisen sarjan Suomen mestaruutta syöksylaskussa, supersuurpujottelussa sekä suurpujottelussa. Vuonna 2012 Halme katkaisi Tanja Poutiaisen yhdeksän vuoden kultamitaliputken suurpujottelussa voittamalla hänet Levillä järjestetyissä alppihiihdon SM-kilpailuissa 0,33 sekunnilla. 

Alppihiihdon maailmancupissa Halme kilpaili ensimmäisen kerran tammikuussa 2013 Slovenian Mariborin suurpujottelukilpailussa, jossa hän laski maaliin, mutta ei selviytynyt toiselle kierrokselle. Halme on sijoittunut eurooppacupin vauhtilajeissa kaikkien aikojen parhaana suomalaisena naislaskijana sijoille 13 ja 20 syöksylaskussa Sveitsin St. Moritzissa vuonna 2013. Hän on sijoittunut eurooppacupin osakilpailuissa kuusi kertaa kahdenkymmenen parhaan joukkoon.  

Halme osallistui vuonna 2013 Itävallassa Schladmingin MM-kilpailuihin suurpujottelussa sijoittuen 38:nneksi. Halme edusti Suomea FISU:n talviuniversiadeissa kolme kertaa: 2011 Turkin Erzurumissa, 2013 Italian Trentinossa ja 2015 Espanjan Granadassa, joista viimeisessä hän toimi avajaisissa Suomen joukkueen lipunkantajana.  Halme osallistui myös nuorten MM-kilpailuihin Ranskan Chamonixissa vuonna 2010.

Halme on kokenut urallaan kolme isoa loukkaantumista. Vasen jalka on murtunut kahdesti harjoitusolosuhteissa vuosina 2003 ja 2008. Oikean polven eturistiside katkesi syöksylaskun Suomen mestaruuskilpailuissa Åressa vuonna 2013.

Halme on harjoitellut lajia kansainvälissä seurassa. Hän laski kausina 2013-2014 ja 2014-2015 Norjan naisten A-maajoukkueen ryhmässä ja kaudella 2015-2016 Puolan naisten A-maajoukkueen ryhmässä.

Halme on startannut urallaan yli 400 Kansainvälisen hiihtoliiton eli FIS:n alaista kilpailua kaikissa alppihiihdon lajeissa saavuttaen 20 voittoa ja 50 palkintokorokesijaa.  Halme lopetti urheilu-uransa keväällä 2015. 

Halme valmistui ylioppilaaksi Nilsiän alppilukiosta vuonna 2010  ja jatkoi tämän jälkeen opiskelua Aalto Yliopistossa Espoossa. 

## Lähteet

## Aiheesta muualla
*Nina Halmeen kotisivut
VueScan

**VueScan** on kuvaskannaus ja tekstintunnistusohjelma tietokoneille, jota on kehitellyt Ed Hamrick vuodesta 1998. Se mahdollistaa käyttäjää asettamaan ja hienosäätämään skannausjuovia. VueScania myydään yhtenä ladattavana tiedostona kahdella erilaisella lisenssillä (Standard ja Professional). Lisenssikoodi määrittää mikä versio on käytössä. Ilman lisenssiä ohjelma pyörii demomoodissa. Demomoodi on identtinen Professional-lisenssin kanssa lukuun ottamatta dollarikuvioisia vesileimoja sekä tallennetuissa että tulostetuissa kuvissa.

Oletuksena VueScan tukee vain englanninkielisiä dokumentteja. Siitä huolimatta 32 lisäkielipakettia on ladattavissa sen verkkosivuilla. Syyskuussa 2011 Ed Hamrick oli "myynyt 3 miljoonan dollarin edestä vuotta kohden lisenssejä".

## Katso myös

* Image Capture
* SilverFast
* Scanner Access Now Easy

## Lähteet
Romodanovo

**Romodanovo** (, mokšaksi ? , ersäksi ?) on Romodanovon kunnallispiirin hallintokeskuksena toimiva kaupunkityyppinen taajama Mordvan tasavallan keskiosassa Venäjällä. Taajama sijaitsee maanteitse 30 kilometriä Mordvan pääkaupungista Saranskista pohjoiseen. 

Taajamassa asui vuoden 2010 väestönlaskennan mukaan 9 410 henkeä ja koko Romodanovo kunnallispiirissä oli 20 702 asukasta.

Romodanovo (aseman nimi: Krasnyi uzel) on merkittävä rautateiden risteyspaikkakunta. Sinne johtaa kolme ratayhteyttä:
* etelästä saapuva Venäjän rautateiden Kuibyševin rautateiden Ruzajevka–Saransk–Romodanovo (Kr. Uzel)
* Romodanovosta koilliseen kohti Kazania vievä rata (Gorkin rautatiet) ja 
* pohjoiseen jatkava rata Romodanovo–Arzamas I–Nižni Novgorod (Gorkin rautatiet)

## Lähteet

## Aiheesta muualla
* O Mordovi - Romodanovski raion  (e-mordovia.ru)
* Romodanovski raion  (narod.ru)
* Obštšaja harakteristika Romodanovskogo raiona  (mrsu.ru)
* Krasnyi uzel (kod 24700) - asema kartalla   (gdevagon.ru)
Caroline von Braunschweig

**Caroline Amalie Elisabeth von Braunschweig-Wolfenbüttel** (1768–1821) oli saksalainen prinsessa ja Englannin kuningas Yrjö IV:n puoliso. 

## Suku
Hänen isänsä oli Braunschweigin herttua Karl Vilhelm Ferdinand ja äitinsä Englannin prinsessa Augusta Frederica von Hannover (1737–1813). Hänen enonsa oli Englannin kuningas Yrjö III. 

## Avioliitto ja jälkeläiset
Caroline avioitui vuonna 1795 Yrjö IV:n kanssa, joka kuitenkin hylkäsi hänet vuoden kuluttua. 

Heille syntyi lapsi:

* Charlotte Augusta, avioitui Saksi-Coburg-Saalfeldtin prinssi Leopoldin kanssa, kuoli vuonna 1817 synnyttäessään esikoistaan

Aviomies halusi avioeron, mutta Caroline suostui vain muuttamaan erilleen. 

Caroline muutti vuonna 1795 Italiaan, mutta kun Yrjöstä oli tullut kuningas, Caroline palasi vuonna 1820 Englantiin saadakseen kuningattaren oikeudet. Häntä ei kuitenkaan päästetty kruunajaisiin, ja hän kuoli kuukautta myöhemmin.

## Lähteet

## Aiheesta muualla
Loistokerttuli

**Loistokerttuli** (*Setophaga ruticilla*) on kerttulien heimoon kuuluva varpuslintu.

## Levinneisyys
Loistokerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikassa ja Etelä-Amerikan pohjoisosissa. Euroopassa laji on hyvin harvinainen harhailija, jota tavataan lähinnä lokakuussa.

## Lähteet
Kazakstan (konserttitalo)

**Keskuskonserttitalo Kazakstan** (, ) on konserttitalo, joka sijaitsee Kazakstanin pääkaupungissa Astanassa. Rakennuksen on suunnitellut italialainen arkkitehti Manfredi Nicoletti. Rakennus maksoi noin 120 miljoonaa euroa.

Rakennuksessa on kolme eri konserttisalia ja lisäksi ravintoloita, kauppoja ja baareja. Suurimpaan saliin mahtuu 3&nbsp;500 ihmistä, pienempiin 400 ja 200.

Rakennus vihittiin käyttöön 15. joulukuuta 2009 ja avattiin seuraavana päivänä joka on Kazakstanin itsenäisyyspäivä. Rakennuksen vihki Kazakstanin presidentti Nursultan Nazarbajev.

## Lähteet

## Aiheesta muualla

* 
* 
*
Kavanoz Ahmed pašša

**Sührablı Kavanoz Nişancı Ahmet pašša** (Trabzon – 1705 Lepanto) oli Osmanien valtakunnan suurvisiiri 22. elokuuta 1703 – 17. marraskuuta 1704 sulttaani Ahmed III:n valtakauden aikana. 

Kavanoz Ahmed oli taustaltaan venäläinen. Hän oli lyhyt ja tukeva ja sai siksi lisänimen *Kavanoz*, joka tarkoittaa purkkia.

Hän yleni sulttaani Mustafa II:n aikana visiiriksi hän toimi Sidonin kuvernöörinä. 1703 hän oli Istanbulissa, jossa nousi suuri kapina, jonka yhteydessä Mustafa suistettiin valtaistuimeltaan. Kapinalliset nimittivät Kavanoz Ahmedin suurvisiiriksi. Hän toimi tehtävässä vain 88 päivää, ja sen jälkeen hänen tilalleen tuli Damat Hasan pašša.

Osmanihallinnolle tyypilliseen tapaan entinen suurvisiiri karkotettiin Istanbulista. Kavanoz Ahmed pašša siirrettiin Lepantoon, jonka visiiriksi hänet nimitettiin. Hän kuoli tässä tehtävässä vuonna 1705.

## Lähteet
Anitra Karsten

**Anitra Linnéa Christina Karsten** (11. joulukuuta 1902 Turku – 29. lokakuuta 1988) oli suomalainen psykologi. Hän oli Helsingin Svenska handelshögskolanin psykologian dosentti 1951–1960 ja saksalaisen Erlangenin yliopiston professori vuodesta 1960. Hänen erikoisalansa oli työn psykologia. Frankfurtin yliopisto myönsi hänelle professorin arvonimen. Hänen saksankielisen väitöskirjansa (1928) nimi on Psychische Sättigung.

Karsten opiskeli muun muassa Edvard Westermarckin ja Kurt Lewinin oppilaana. Hän väitteli tohtoriksi vuonna 1928 ja työskenteli sitten jonkin aikaa psykologisen laboratorion johtajana Tšekkoslovakian Ústíssa, kunnes perusti oman mainontaa tutkivan psykologisen tutkimuslaitoksen. Vuosina 1936–1939 hän hoiti psykologian dosentuuria berliiniläisessä mainosalan korkeakoulussa.

Toisen maailmansodan alussa Karsten palasi Suomeen ja toimi Svenska Hankenin myynti- ja mainosopin opettajana vuoteen 1951 saakka. Koska ei saanut Suomen miehisessä yliopistomaailmassa virkoja, hän lähti vuonna 1949 joksikin aikaa Yhdysvaltoihin tutkijaksi Kurt Lewinin sinne perustamaan Michiganin yliopiston sosiaalitieteiden instituuttiin. Dosentti Karstenille ei tarjottu Hankenilla vuodesta 1944/45 olemassa ollutta Krogius-professuuria, vaikka professuurin haltijaksi 1956 (tai 1955) nimitettiinkin tutkijaprofiililtansa hyvin Karstenin kaltainen mies, Olof Henell, joka myöskin oli kuluttajakäyttäytymisen ja mainonnan asiantuntija. Henellin viranhoidosta lukien Krogius-professuuri toimi (kuluttaja)markkinoinnin oppituolina, vaikka se olikin lahjoitettu jakelutoimintaan ja ulkomaankauppaan orientoituvaksi professuuriksi liiketaloustieteen sisälle. 1980-luvulle saakka, Suomessa oli korkeakoulujen vaikea löytää tieteellisesti päteviä henkilöitä markkinoinnin virkoihin. Silti Karstenille, myynninedistämisen ja mainonnan tutkimuksen kautta alalle pätevälle naiselle, ei huomattu tarjota virkaa, vaikka liiketaloustiede jopa epätoivoisesti kaipasi markkinoinnin osaajia korkeakouluopettajiksi.

1950-luvulla Anitra Karsten opetti Svenska medborgarhögskolanissa ja palasi vielä 58-vuotiaana 1960-luvun alussa Saksaan, jossa hän toimi alkuun Erlangenin yliopistossa ja sitten Johann Wolfgang Goethe -yliopistossa Frankfurt am Mainissa.

Frankfurtissa hän oli mukana luomassa yliopistoon eläkeläisille tarkoitettua ”kolmannen iän” opetusohjelmaa.

Vuodesta 1959 Anitra Karsten oli myös Helsingin yliopiston maatalous-metsätieteellisen tiedekunnan Kuluttajapsykologian dosentti.

Erityisesti 1940- ja 1950-luvulla Karsten julkaisi monia tutkimuksia markkinointipsykologiasta sekä lapsuus- ja vanhuusiän psykologiasta.

## Lähteet

## Aiheesta muualla
*Anna-Liisa Sysiharju: ”Anitra Karsten 11.12.1902–29.10.1988”. Psykologia 24(1989):1, s. 46–47